**Ministru kabineta rīkojuma projekta „Par Valteru Mūrnieku” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lai atbilstoši likumam „Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (Saeimā pieņemts 2014.gada 28.maijā un stājas spēkā 2015.gada 01.novembrī) apstiprinātu Iekšējās drošības biroja priekšnieka kandidatūru Ministru kabinetā, Iekšlietu ministrija ir sagatavojusi Ministru kabineta rīkojuma projektu „Par Valteru Mūrnieku” (turpmāk- projekts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 30.jūlija sēdē izskatītajā Koncepcijā par Valsts policijas Iekšējās drošības biroja pārveidošanas par iekšlietu ministra pārraudzībā esošu institūciju risinājumiem, lai nodrošinātu efektīvu mehānismu to amatpersonu iespējamo pārkāpumu noskaidrošanai un saukšanai pie atbildības, kuras veic izmeklēšanas darbības, atbalstīts risinājums par Valsts policijas Iekšējās drošības biroja atsevišķu funkciju atdalīšanu no Valsts policijas, izveidojot jaunu valsts pārvaldes iestādi un nododot to iekšlietu ministra pārraudzībā. Saskaņā ar 2014.gada 17.decembrī pieņemto Iekšējās drošības biroja likumu ar 2015.gada 01.novembri darbu uzsāk Iekšējās drošības birojs.  Lai nodrošinātu Iekšējās drošības biroja uzdevumu efektīvu un pienācīgu izpildi, Iekšējās drošības biroja priekšnieka amata kandidātu vērtēšanai saskaņā ar Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 8.panta otro daļu tika izveidota kandidātu vērtēšanas komisija. Kandidātu uz Iekšējās drošības biroja priekšnieka amatu vērtēšanas rezultātā augstāko punktu skaitu atbilstoši vērtēšanas nolikumam ieguva kandidāts Valters Mūrnieks.  Valtera Mūrnieka darba pieredze Valsts policijas Galvenās Kriminālpolicijas pārvaldē nodaļas un biroja priekšnieka amatā, un A/S DNB banka Drošības pārvaldes vadītāja amatā kā arī iegūtā izglītība- Latvijas Policijas akadēmijā iegūtais bakalaura un maģistra grāds un FBI Nacionālajā Akadēmijā Virdžīnijas universitātes akreditētajā programmā vadošiem Tiesībaizsardzības iestāžu darbiniekiem ASV Nacionālā izmeklēšanas biroja akadēmijā ir atbilstošas Iekšējās drošības biroja priekšnieka amatam izvirzītajām prasībām, kā arī kandidāts atbilst Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 7.panta prasībām. Ņemot vērā, ka likums „Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā”, kas paredz Iekšējās drošības biroja priekšnieka kandidāta apstiprināšanu Ministru kabinetā, stāsies spēkā 2015.gada 01.novembrī, Ministru kabineta rīkojuma projekts paredz noteikt rīkojuma spēkā stāšanās termiņu 2015.gada 01.novembri.  Iekšlietu ministrs virza apstiprināšanai Ministru kabinetā Valtera Mūrnieka kandidatūru iecelšanai Iekšējās drošības biroja priekšnieka amatā. |
| 3. | Projekta izstrādē iesaistītās institūcijas | Iekšlietu ministrija |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija |
| 2. | Projekta izpildes ietekme un pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*Anotācijas II, III, IV, V un VI sadaļa - Projekts šīs jomas neskar.*

Iekšlietu ministrs R.Kozlovskis

Vīza: Valsts sekretāre I.Pētersone-Godmane

02.10.2015. 12:20

459

Daiga Piebalga

67219553, daiga.piebalga@iem.gov.lv